ಪತ್ನಿಯಿಂದ ಬಹಿರಂಗವಾಯ್ತು ನಟ ಕರಣ್ ಮೆಹ್ರಾ ಅನೈತಿಕ ಸಂಬಂಧ

ಮುಂಬೈ: ಹಿಂದಿ ಜನಪ್ರಿಯ ಧಾರಾವಾಹಿ ‘ಯೇ ರಿಶ್ತಾ ಕ್ಯಾ ಕೆಹಲಾತಾ ಹೈ’ ನಟ ಕರಣ್ ಮೆಹ್ರಾರವರ ಪತ್ನಿ ನಿಶಾ ಗಂಡನ ಅನೈತಿಕ ಸಂಬಂಧವನ್ನು ಬಹಿರಂಗಪಡಿಸಿದ್ದಾರೆ.

ಇಂದು ಸುದ್ದಿಗೋಷ್ಠಿ ನಡೆಸಿ ಮಾತನಾಡಿದ ನಿಶಾರವರು, ನಾನು ಕರಣ್ ಮೆಹ್ರಾ 5 ವರ್ಷ ಪ್ರೀತಿಸಿ ನಂತರ ಮದುವೆಯಾಗಿ ಈಗ 9 ವರ್ಷ ಕಳೆದಿದೆ. ಒಂದು ತಿಂಗಳ ಹಿಂದೆ ಕರಣ್ ಚಂಡೀಗಢದಲ್ಲಿದ್ದರು. ಈ ವೇಳೆ ಕರಣ್ ಅನೈತಿಕ ಸಂಬಂಧ ಇಟ್ಟುಕೊಂಡಿದ್ದ ವಿಚಾರ ಬಯಲಾಯಿತು. ಈ ವಿಚಾರವಾಗಿ ಇಬ್ಬರ ನಡುವೆ ಆಗಾಗ ಮಾತಿನ ಚಕಮಕಿ ನಡೆದಿತ್ತು. ಅಲ್ಲದೆ ಕರಣ್ ಕೂಡ ಅನೈತಿಕ ಸಂಬಂಧ ಹೊಂದಿರುವ ಬಗ್ಗೆ ಒಪ್ಪಿಕೊಂಡಿದ್ದರು. ಇದನ್ನು ಓದಿ:ಪತ್ನಿಯನ್ನು ಕೊಂದ ಆರೋಪದ ಮೇಲೆ ಯೂಟ್ಯೂಬರ್ ಬಂಧನ

ಕರಣ್ ಚಂಡೀಗಢಕ್ಕೆ ಚಿತ್ರೀಕರಣಕ್ಕೆ ಹೋದಾಗಲೆಲ್ಲಾ ದೆಹಲಿ ಮೂಲದ ಮಹಿಳೆ ಭೇಟಿ ಮಾಡುತ್ತಿದ್ದಳು. ಹೀಗೆ ಇಬ್ಬರು ಪ್ರೀತಿಸಿ, ದೈಹಿಕ ಸಂಪರ್ಕವನ್ನು ಕೂಡ ಇಟ್ಟುಕೊಂಡಿದ್ದಾರೆ ಎಂದು ತಿಳಿಸಿದ್ದಾರೆ.

ಮೊದಲಿಗೆ ಕರಣ್ ಆಫೇರ್ ಇಟ್ಟುಕೊಂಡಿದ್ದ ಬಗ್ಗೆ ಗೊತ್ತಾದಾಗ ನಾನು ಅವರ ಮೇಲೆ ಕೂಗಾಡಲಿಲ್ಲ. ಜಗಳ ಮಾಡಲಿಲ್ಲ. ಬದಲಿಗೆ ಸಮಾಧಾನದಿಂದ ಪ್ರಶ್ನಿಸಿದೆ. ಆಗ ಅವರು ಸತ್ಯ ಒಪ್ಪಿಕೊಂಡರು. ಮೊದಲಿನಂತೆ ಬದಲಾಗಿದ್ದಾರೆ ನಾನು ಒಪ್ಪಿಕೊಳ್ಳುತ್ತಿದ್ದೆ. ಆದರೆ ಕರಣ್ ಬದಲಾಗಲಿಲ್ಲ. ಅಲ್ಲದೆ ಕರಣ್ ನನಗೆ ಸದಾ ಹೊಡೆಯುತ್ತಿದ್ದರು. ಇಷ್ಟು ವರ್ಷ ಕರಣ್ ಮೇಲಿನ ಪ್ರೀತಿಗಾಗಿ ಸಹಿಸಿಕೊಂಡಿದ್ದೆ. ಆದರೆ ಈಗ ಏನು ಉಳಿದಿಲ್ಲ ಎಂದು ಹೇಳಿ ಭಾವುಕರಾದರು.